# Belarus

| Belarus kiōng-hô kokРэспубліка Беларусь (Belarus-gí) Республика Беларусь (Lō͘-se-a-gí) |
| --- |
|
kok-kî

kok-hui

 |
| **Kok-koa:** Мы, беларусы "Lán, Belarus lâng" 時長：1 分，56 秒。1:56 |
|  |
| Siú-to͘ kap siāng-tōa siâⁿ-chhī | Minsk |
| Koaⁿ-hong gí-giân | Belarus-gí, Lō͘-se-a-gí |
| Sêng-jīn chió-sò͘ gí-giân | Pho-lân-gí, Ukraina-gí, Yiddish-gí |
| Chèng-hú | tan-it-chè, gī-hoē-chè, kiōng-hô-kok |
|  |
| • chóng-thóng  | Alexander Lukashenko |
| • chóng-lí  | Roman Golovchenko |
|  |
| Li̍p-hoat ki-kò͘ | Kok-bîn Gī-hoē |
| • Siōng-īⁿ | Kiōng-hô-kok-īⁿ |
| • Hā-īⁿ | Tāi-piáu-chiá-īⁿ |
| Bīn-chek |
| • Lóng-chóng | 207,595 km2 (80,153 sq mi) (tē 84 miâ) |
| • Chúi-he̍k (%) | 1.4 |
| Jîn-kháu |
| • 2024 nî kó͘-kè | 9,155,978 (tē 98 miâ) |
| • 2019 nî phó͘-cha | 9,413,446 |
| • Bi̍t-tō͘ | 45.8/km2 (118.6/sq mi) |
| GDP (PPP) | 2023 nî kó͘-kè |
| • Lóng-chóng | $221.186 cha̍p-ek (tē 73 miâ) |
| • Pêng-kin | $24,016 (tē 71 miâ) |
| GDP (bêng-gī) | 2023 nî kó͘-kè |
| • Lóng-chóng | $68.864 cha̍p-ek (tē 74 miâ) |
| • Pêng-kin | $7,477 (tē 82 miâ) |
| Gini (2019 nî) |  25.3 kē |
| HDI (2022 nî) |  0.801 chin ko · tē 69 miâ |
| Hoè-pè | Belarus ruble (BYN) |
| Sî-khu | UTC+3 (MSK) |
| Sî-kan keh-sek | dd.mm.yyyy |
| Khui-chhia hong-hiòng | iū |
|  tiān-oē khu-hō | +375 |
| ISO 3166 tāi-hō | BY |
| Siōng-téng domain | .by .бел |

**Belarus Kiōng-hô-kok** (Óa-im: "*be-lá-luh-suh*"; Belarus-gí: Белару́сь, Lō͘-se-a-gí: Белару́сь) sī tī Tang Au ê 1 ê kok-ka. Sai-hong ū Pho-lân, Lietuva; tang-hong ū Lō͘-se-a; lâm-hong ū Ukraina; pak-hong ū Latvia.

Í chá kiò "Byelorussia" (Белору́ссия, ì sù sī "Pe̍h-sek ê Lō͘-se-a"), chóng--sī che sī tùi Lō͘-se-a koan tiám hō ê miâ, ná lâi ná chió lâng iōng.

## Tē-lí

Belarus ê bīn-chek sī 207,600 sq km. Tē-hêng chú-iàu sī pêⁿ--ê, ū chin chē làm-tē. Siōng koân tiám tī Dzyarzhynskaya Hara (346 m), siōng kē tiám tī Neman Hô (90 m). Ū 3 tiâu chú-iàu ê hô: Neman Hô, Pripyat Hô, Dnepr Hô.

## Le̍k-sú

Tē-it-pái Sè-kài Tāi-chiàn ê sî, Tek-kok kin-kù Brest-Litovsk Tiâu-iok chiàm-niá Belarus. Belarus Bîn-cho̍k Kiōng-hô-kok tī 1918 nî 3-goe̍h 25 soan-pò͘ sêng-li̍p. Âng-kun tī 1919 nî 1-goe̍h 5 ji̍p khì Minsk liáu-āu, Kiōng-hô-kok ê chèng-koân cháu-lō͘.

Tē-jī-pái Sè-kài Tāi-chiàn ê sî, Nazi Tek-kok ū kè-oē beh iōng Belarus Bîn-cho̍k Kiōng-hô-kok ê miâ-gī phô͘ 1 ê ka-lé chèng-koân.

Tī So͘-liân lāi-té, Belarus ê miâ-chheng sī Byelorussia Soviet Siā-hoē-chú-gī Kiōng-hô-kok, tī 1919 nî chiaⁿ-goe̍h 1 soan-pò͘ sêng-li̍p.

So͘-liân kái-soàⁿ liáu-āu, Pe̍h-Lō͘-se-a tī 1990 nî 7-goe̍h 27 soan-pò͘ to̍k-li̍p.

## Hêng-chèng

Belarus ê hêng-chèng-thé pun-chò 6 ê *voblast* kap 1 ê *horad* (to͘). Ē-kha lia̍t chhut *voblast* kap in ê hêng-chèng tiong-sim.

* Minsk, hú-siâⁿ
* Brest voblast (Brest)
* Homyel voblast (Homyel')
* Hrodna voblast (Hrodna)
* Mahilyow voblast (Mahilyow)
* Minsk voblast (Minsk)
* Vitsebsk voblast (Vitsebsk)

Voblast koh pun chò *rayon*.

## Keng-chè

## Siā-hoē

**Cho̍k-kûn**: Belarus-lâng 81.2%, Lō͘-se-a-lâng 11.4%, Polska-lâng (~4.1%), Ukrainian (~2.9%), kî-thaⁿ 7.4%

**Chong-kàu** (1997): Tang-hong Chèng-kàu 80%, kî-thaⁿ (pau-koat Lô-má Thian-chú-kàu, Uniate, Sin-kàu, Iû-thài-kàu, Islam-kàu) 20%. Chia ê sò͘-kì sī kin-kù lâng ê pò-kò; bû-sîn-lūn-chiá ê pí-lē khó-lêng chin koân.

## Chèng-tī

Belarus ū kok-hōe (*Natsionalnoye Sobranie*), m̄-koh koân-le̍k khah bô chóng-thóng chē. Chū to̍k-li̍p kàu taⁿ, chèng-koân goân-chāi sī Lukashenko chóng-thóng teh hoāⁿ. 2004 nî 10-goe̍h 17 ê kong-bîn tâu-phiò thong-kòe chóng-thóng liân-jīm bô hān-chè ê àn.